# Kalakipinä

# Säännöt

### Rahoituksen tarkoitus

* Kalakipinä rahoitusta myönnetään nuorille (13–20) Kainuun ja Koillismaan kalaleaderin alueella
* Tavoitteena on tukea ja innostaa nuoria kalastuksen pariin
* Kalakipinä rahoitus myönnetään kalastusvälineiden ostoon, kalastuskurssien osallistumismaksuun tai muihin aputarvikkeisiin
* Rahoitusta ei voi käyttää veneen ostamiseen tai vuokraamiseen
* Rahoituksen voi yhdistää muihin rahoituksiin kuten nuorisoleader-rahoitus tai EMKVR tuki

### Hakukelpoisuus

* Hakijan on oltava hakuhetkellä 13–20-vuotias
* Rahoitusta voi hakea kerran vuoteen ja etusijalla ovat ensikertalaiset
* Hakijan on asuttava Kainuun ja Koillismaan kalaleaderin alueella
* Nuoren on itse kirjoitettava hakemus

### Rahoituksen määrä

* Kalakipinä rahaa voidaan myöntää 0–200 €
* Rahoitusta ei voi käyttää omarahoituksena muihin rahoituksiin haettaessa
* Samaan perheeseen (samassa osoitteessa asuville) tuki voidaan myöntää vain yhdelle henkilölle
* Rahoitusta on varattu rajallinen määrä, joten Oulujärvileader tekee tarveharkintaa rahoituksen myöntämisessä. Tämä tarkoittaa, etteivät kaikki hakemukset välttämättä saa rahoitusta

### Hakuohjeet

* Tukea haetaan sähköisellä lomakkeella
* Kalakipinärahoitus on käytettävä siihen investointiin tai koulutukseen, johon se on myönnetty
* Hakujaksot kuukausittain, Oulujärvileaderin toiminnanjohtaja käsittelee edellisen kuukauden hakemukset seuraavan kuun alussa

### Mihin kalakipinää ei myönnetä

* Veneiden ostamiseen tai osarahoitukseen
* Veneen vuokraamiseen
* Veneeseen liittyviin tarvikkeisiin
* Rahoitusta ei voi käyttää omiin palkkakustannuksiin
* Kalastushoitomaksuihin ja lupamaksuihin
* Matkakuluihin

### Raportointi

* Raportointi tehdään Kainuun ja Koillismaan kalaleaderin nettisivuilta löytyvällä sähköisellä lomakkeella.
* Raporttiin tulee liittää kuvamateriaalia, jossa selviää mihin tukea on käytetty. Oulujärvileaderillä on käyttöoikeus kuviin.
* Hakijalla on velvollisuus säilyttää kuitit hankinnoista mahdollisia lisätietoja varten
* Raportointi tulee toteuttaa kahden kuukauden sisällä rahoituspäätöksestä. Raportointiaikaa voidaan hakea poikkeustapauksissa lisää.

### Tuen maksaminen

* Päätös kalakipinän myöntämisestä ilmoitetaan hakijalle
* Myönnetyn rahoitus maksetaan tilille myönteisen tukipäätöksen jälkeen. Mikäli hanke peruuntuu tai kustannukset ovat ennakoituja pienempiä, hakijalla on velvollisuus palauttaa käyttämättä jäänyt tuki